ประวัติความเป็นมา เดิมชื่อว่า "วัดบ้านสวน" สร้างขึ้นเมื่อประมาณพ.ศ. 2293 ก่อนกรุงศรีอยุธยาแตก 17 ปีไม่ปรากฏนามผู้สร้างตั้งอยู่ริมคลองเล็ก ๆ พื้นที่ส่วนใหญ่เป็นสวน เช่น สวนมะพร้าว สวนหมาก สวนผลไม้ เป็นต้น ต่อมาบรรพบุรุษชาวบ้านมอญที่มาสร้างบ้านเรือนแต่เดิมได้เข้าเป็นทหารเรือฝีพายโดยการรวบรวมของสมเด็จเจ้าพระยาบรมมหาศรีสุริยวงศ์ (ช่วง บุนนาค) เรียกว่าทหารเรือหลวงหรือทหารเรือบ้านสมเด็จ ได้แก่ อาสามอญทหารปืนเล็ก แล้วได้ชักชวนชาวมอญที่ปลูกสร้างบ้านเรือนอาศัยอยู่ใกล้เคียงกันร่วมกันบูรณะ "วัดบ้านสวน"และเรียกว่า "วัดมอญรามัญ"แต่ชาวบ้านนิยมเรียกว่า"วัดมอญ" ต่อมามีการเปลี่ยนแปลงชื่อโดยเปลี่ยนเป็น "วัดรามัญประดิษฐ์" แต่ไม่ปรากฏหลักฐานว่ามีการเปลี่ยนแปลงปี พ.ศ. ใด จากนั้นสมัยที่มีการปริวรรตทางภาษา โดยผู้นำประเทศตอนนั้นคือจอมพลป.พิบูลสงครามได้เปลี่ยนมาเป็นคำไทย ๆ ว่า "วัดประดิษฐาราม" มาจนถึงปัจจุบัน นอกจากนั้นยังมีโรงเรียนสังกัดกรุงเทพมหานคร ตั้งอยู่ในบริเวณวัดด้วย ที่มา : สำนักงานเขตธนบุรี. (ม.ป.ป.).รวมประวัติ 30 ศาสนสถาน ย่านเขตธนบุรี. สำนักงานเขตธนบุรี.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
วัดรามัญประดิษฐ์